《和响泉叔父九月七日游惠山韵二首 其一》
清代·顾飏宪

纵目清秋宇宙宽，五湖浩荡一渔竿。胜游到处疑飞屐，新句拈来似弹丸。

吴岫云停看尺咫，蜀山翠扫忆千盘。如今好作林泉主，茶雨松风草阁寒。

作者简介：顾飏宪，字傅爰，邑廪生。聪慧绝伦，八岁试读卢同月蚀诗三过，即能背诵。诗笔排荡，力追韩杜，于经义尤邃，丹黄缃素，堆案盈几，兀兀终日。体弱多病，研习不休，遂抱瘵疾不起，年甫二十五。诗篇多散失。